नई दिल्लीः भारत और इंग्लैंड के बीच तीसरे व फाइनल टी20 मैच में सभी की नजरें इन दोनों टीमों पर टिकी थीं। जो जीतता, खिताब उसका होना था। इंग्लैंड ने पहले बल्लेबाजी करते हुए 199 रनों का लक्ष्य खड़ा किया जबकि भारत ने 18.4 ओवर में 3 विकेट के नुकसान पर इस लक्ष्य को हासिल करते हुए 7 विकेट से खिताबी जीत दर्ज की। बेशक भारत को रोहित शर्मा (नाबाद 100) के शतक के दम पर जीत नसीब हुई लेकिन एक समय तेजी से रन बना रहे इंग्लैंड के बल्लेबाजों पर जिन दो भारतीय गेंदबाजों ने लगाम लगाई और उन्हें 200 पार नहीं जाने दिया, वो थे उमेश यादव और हार्दिक पांड्या। मास्टर ब्लास्टर सचिन तेंदुलकर भी उनकी तारीफ करे बिना नहीं रह पाए।